सुबह-सवेरे मंदिर पहुँच कर पहले तो नंदा ने मंदिर के किवाड़ खटखटाए, पुजारी ने दरवाजा खोला और नंदा बढ़ चलीं शिवलिंग की ओर। शिवलिंग की ओर देख कर मुझसे कहा कि यह स्वयंभू हैं और इत्मीनान से जाकर बैठ गईं मंदिर के फर्श पर स्वयंभू के पास। भोर का समय था मंदिर के अंदर अभी ट्यूब लाइट जल रही थी। उजले प्रकाश में मैंने देखा मंदिर की भीतरी दीवारों का रंग गुलाबी था यही रंग नंदा की साड़ी का भी था पूरी तरह से वे एक-दूसरे के रंग में रंगे हों जैसे।